Donald Trump a cerut luni justiției din New York să amâne procesul penal istoric care ar trebui să înceapă pe 25 martie cu cel puțin o lună în dosarul referitor la plata făcută în 2016 pentru a cumpăra tăcerea vedetei porno Stormy Daniels, relatează AFP și News.ro.
Avocații fostului președinte al Statelor Unite invocă argumentul imunității sale penale care va fi dezbătut de Curtea Supremă Federală de la Washington din 25 aprilie.
Potrivit unui document al instanței din 7 martie și făcut public luni de Curtea Supremă (instanța de fond, nota editorului) a statului New York pentru jurisdicția Manhattanului, această "instanță ar trebui să amâne procesul în așteptarea examinării de către Curtea Supremă a domeniului de aplicare a doctrinei imunităţii prezidenţiale".
La 6 martie, cea mai înaltă jurisdicţie a Statelor Unite a stabilit la 25 aprilie dezbaterile celor nouă judecători supremi cu privire la imunitatea penală invocată de către Donald Trump în calitate de fost preşedinte (2017-2021), după ce a s-a sesizat la 28 februarie în această problemă extrem de sensibilă, cu opt luni înainte de alegerile prezidenţiale.
Vizat de patru proceduri penale, Trump a obținut deja amânarea unui proces federal
Vizat de patru proceduri penale, candidatul republican în vârstă de 77 de ani încearcă să-şi multiplice recursurile în vederea amânării cât mai târziu posibil a proceselor, după alegerile prezidenţiale din 5 noiembrie.
Donald Trump urmează să compară penal la 25 martie, la New York - o pemieră în cazul unui fost preşedinte american -, într-un dosar cu privire la plăţi efectate către o fostă actriţă de filme porno, Stormy Daniels.
Procurorul newyorkez din Manhattan Alvin Bragg l-a inculpat cu privire la 34 de fraude contabile, care pot să fie pedepsite cu maximum patru ani de închisoare, în cazul în care fostul locatar al Casei Albe este găsit vinovat.
Justiţia ar putea să-i impună, de asemenea, o pedeapsă alternativă, şi să nu-l trimită în închisoare.
Donald Trump, care pledează nevinovat, este acuzat de falsificarea unor documente contabile pentru a acoperi plata de 130.000 de dolari către starul porno Stormy Daniels, e adevăratul său nume Stephanie Clifford, înainte de alegerile din 2016.
Potrivit acuzării, aceasta trebuia să pătreze tăcerea asupra unei presupuse relaţii sexuale, în 2008, pe când miliardarul era căsătorit cu Melania Trump.
Donald Trump neagă orice relaţie cu Stephanie Clifford.
Donald Trump a fost pus sub acuzare în acest dosar în aprilie anul trecut, devenind primul președinte în exercițiu sau fost președinte care se confruntă cu acuzații penale.
El a reuşit să obţină amânarea unui proces penal federal la Washington, care urma să înceapă la 4 martie, cu privire la "complot împotriva statului american", constând în tentative ilegale, la 6 ianuarie 2021, de a răsturna rezultatul alegerilor din noiembrie 2020, în care Joe Biden a obţinut o victorie.
Această procedură este suspendată până când problema imunităţii prezidenţiale este tranşată de către Curtea Supremă.